### NN 23/2022 (25.2.2022.), Odluka Agencije za elektroničke medije klasa: UP/I-612-12/21-09/0003, urbroj: 567-06-22-03 od 10. veljače 2022. o dodjeli sredstava Fonda za poticanje pluralizma i raznovrsnosti elektroničkih medija - nakladnika televizije i radija na lokalnoj i regionalnoj razini te nakladnika neprofitne televizije i radija za 2022. godinu

AGENCIJA ZA ELEKTRONIČKE MEDIJE

299

Vijeće za elektroničke medije, u sastavu Josip Popovac, predsjednik Vijeća, Robert Tomljenović, zamjenik predsjednika Vijeća te Damir Bučević, Vanja Gavran, Katija Kušec, Anita Malenica i Davor Marić, kao članovi Vijeća, na temelju odredbe članka 64. stavka 6. Zakona o elektroničkim medijima (»Narodne novine« broj 153/09, 84/11, 94/13 i 136/13), članka 12. stavka 1. Pravilnika o Fondu za poticanje pluralizma i raznovrsnosti elektroničkih medija (»Narodne novine« broj 150/13 i 02/17) i članka 21. stavka 1. podstavka 16. Statuta Agencije za elektroničke medije (»Narodne novine« broj 90/10), u postupku pokrenutom po službenoj dužnosti, radi poticanja produkcije, pretprodukcije i distribucije vlastitih audiovizualnih programa i sadržaja i proizvodnje radijskih programa i sadržaja nakladnika televizije i radija na lokalnoj i regionalnoj razini te nakladnika neprofitne televizije i radija za 2022., na 7-22 sjednici održanoj 10. veljače 2022., donosi

ODLUKU

I. Na temelju provedenog Javnog natječaja broj 03/21 za raspodjelu sredstava Fonda za poticanje pluralizma i raznovrsnosti elektroničkih medija – nakladnika televizije i radija na lokalnoj i regionalnoj razini te nakladnika neprofitne televizije i radija za 2022. godinu (»Narodne novine« broj 116/2021 od 27. listopada 2021. godine, dalje u tekstu: Javni natječaj) dodijeljena su ukupna sredstva za:

– 20 nakladnika televizije u iznosu od =15.560.000,00 kuna,

– 8 nakladnika radija i neprofitnog radija u iznosu od =700.000,00 kuna

Nakladnicima televizije dodijeljena su sredstva Fonda za poticanje pluralizma i raznovrsnosti elektroničkih medija kako slijedi:

|  |  |  |  |  |  |
| --- | --- | --- | --- | --- | --- |
|  | Broj planiranih emitiranja | Ugovoreno  trajanje emisija | Bodovi | Tražena sredstva | Dodijeljena sredstva |
| DIADORA MEDIA d.o.o. | 470 | 106 | 1855 | 1.020.000,00 | 648.633,98 |
| Nacionalne manjine u Republici Hrvatskoj |  |  |  |  |  |
| ŽIVOT MANJINA | 40 | 22 | 371 | 200.000,00 | 129.726,79 |
| Ostvarivanje prava građana na javno informiranje |  |  |  |  |  |
| Vijesti | 308 | 20 | 413 | 250.000,00 | 144.412,85 |
| Poticanje kulturne raznolikosti i njegovanje baštine |  |  |  |  |  |
| KULTURNO D | 42 | 20 | 357 | 190.000,00 | 124.831,45 |
| Promociju zdravlja i poticanje zdravstvene kulture |  |  |  |  |  |
| HALO DOKTORE | 41 | 24 | 357 | 190.000,00 | 124.831,45 |
| Razvoj odgoja i obrazovanja |  |  |  |  |  |
| GAUDEAMUS | 39 | 20 | 357 | 190.000,00 | 124.831,45 |
| DUBROVAČKA TELEVIZIJA d.o.o. | 442 | 195 | 2261 | 1.320.000,00 | 790.599,15 |
| Ostvarivanje prava građana na javno informiranje |  |  |  |  |  |
| DNEVNIK | 313 | 30 | 511 | 360.000,00 | 178.680,30 |
| Podizanje svijesti javnosti o sposobnostima i doprinosu osoba s invaliditetom |  |  |  |  |  |
| JEDNAKOST | 31 | 40 | 441 | 240.000,00 | 154.203,55 |
| Poticanje kvalitetnih programa za djecu i mlade kojima je cilj promicanje njihove dobrobiti |  |  |  |  |  |
| PREDSAT | 31 | 40 | 434 | 240.000,00 | 151.755,87 |
| Promociju zdravlja i poticanje zdravstvene kulture |  |  |  |  |  |
| ZDRAV GRAD ZDRAVOG DUHA | 31 | 40 | 434 | 240.000,00 | 151.755,87 |
| Razvoj umjetnosti |  |  |  |  |  |
| KULTURNI RAZGOVOR | 36 | 45 | 441 | 240.000,00 | 154.203,55 |
| KANAL RI d.o.o. | 475 | 156 | 2401 | 1.919.355,00 | 839.552,65 |
| Ostvarivanje prava građana na javno informiranje |  |  |  |  |  |
| DNEVNIK | 365 | 21 | 658 | 459.353,00 | 230.081,49 |
| Poticanje kulturne raznolikosti i njegovanje baštine |  |  |  |  |  |
| VIDICI | 25 | 30 | 420 | 338.800,80 | 146.860,52 |
| Poticanje razvoja svijesti o ravnopravnosti spolova i drugih najviših vrednota ustavnoga poretka |  |  |  |  |  |
| RI PULS | 25 | 30 | 434 | 353.174,80 | 151.755,87 |
| Razvoj odgoja i obrazovanja |  |  |  |  |  |
| UČIONICA | 35 | 45 | 448 | 373.662,40 | 156.651,22 |
| Razvoj umjetnosti |  |  |  |  |  |
| KULT KULTURE | 25 | 30 | 441 | 394.364,00 | 154.203,55 |
| KA-VISION d.o.o. | 553 | 120 | 2142 | 3.090.000,00 | 748.988,66 |
| Nacionalne manjine u Republici Hrvatskoj |  |  |  |  |  |
| IVER | 47 | 20 | 406 | 740.000,00 | 141.965,17 |
| Ostvarivanje prava građana na javno informiranje |  |  |  |  |  |
| DNEVNIK | 365 | 25 | 462 | 700.000,00 | 161.546,57 |
| Podizanje svijesti javnosti o sposobnostima i doprinosu osoba s invaliditetom |  |  |  |  |  |
| MOGU SVE | 47 | 25 | 434 | 450.000,00 | 151.755,87 |
| Poticanje kvalitetnih programa za djecu i mlade kojima je cilj promicanje njihove dobrobiti |  |  |  |  |  |
| DJEČJI KUTIĆ | 47 | 25 | 413 | 500.000,00 | 144.412,85 |
| Poticanje razvoja svijesti o ravnopravnosti spolova i drugih najviših vrednota ustavnoga poretka |  |  |  |  |  |
| RAVNOPRAVNI MEĐU NAMA | 47 | 25 | 427 | 700.000,00 | 149.308,19 |
| Laudato TV d.o.o. | 436 | 230 | 2233 | 1.364.766,42 | 766.250,19 |
| Ostvarivanje prava građana na javno informiranje |  |  |  |  |  |
| Izdvojeno | 351 | 55 | 553 | 361.048,50 | 193.366,35 |
| Podizanje svijesti javnosti o sposobnostima i doprinosu osoba s invaliditetom |  |  |  |  |  |
| Dudo i prijatelji | 21 | 45 | 476 | 250.210,33 | 166.441,92 |
| Poticanje kulturne raznolikosti i njegovanje baštine |  |  |  |  |  |
| Blagoslovljen tek | 20 | 50 | 364 | 228.519,78 | 120.000,00 |
| Otvori spomenar | 20 | 50 | 364 | 295.199,53 | 120.000,00 |
| Promociju zdravlja i poticanje zdravstvene kulture |  |  |  |  |  |
| Zlatni savjeti | 24 | 30 | 476 | 229.788,28 | 166.441,92 |
| NEZAVISNA TELEVIZIJA d.o.o. | 454 | 112 | 2142 | 1.530.000,00 | 748.988,65 |
| Ostvarivanje prava građana na javno informiranje |  |  |  |  |  |
| Vijesti | 302 | 20 | 511 | 705.000,00 | 178.680,30 |
| Poticanje posebnih kulturnih projekata i manifestacija |  |  |  |  |  |
| IZLET EXPRESS | 38 | 23 | 420 | 215.000,00 | 146.860,52 |
| Promociju zdravlja i poticanje zdravstvene kulture |  |  |  |  |  |
| KLJUČ ZDRAVLJA | 38 | 23 | 406 | 210.000,00 | 141.965,17 |
| Razvoj odgoja i obrazovanja |  |  |  |  |  |
| STUDENTSKI GRAD | 38 | 23 | 399 | 205.000,00 | 139.517,49 |
| Razvoj umjetnosti |  |  |  |  |  |
| TURA KULTURE | 38 | 23 | 406 | 195.000,00 | 141.965,17 |
| 0AR d.o.o. | 468 | 140 | 2485 | 1.245.985,95 | 868.924,74 |
| Ostvarivanje prava građana na javno informiranje |  |  |  |  |  |
| DNEVNIK | 365 | 20 | 553 | 359.470,10 | 193.366,35 |
| Poticanje kulturne raznolikosti i njegovanje baštine |  |  |  |  |  |
| TO SMO MI | 20 | 30 | 476 | 227.343,35 | 166.441,92 |
| Povijesno vjerodostojno prikazivanje Domovinskoga rata |  |  |  |  |  |
| CRVENI FIĆO | 17 | 20 | 483 | 197.522,35 | 168.889,60 |
| Razvoj i poticanje programa medijske pismenosti |  |  |  |  |  |
| ZNAM ŠTO GLEDAM | 16 | 25 | 497 | 226.487,60 | 173.784,95 |
| Razvoj umjetnosti |  |  |  |  |  |
| TV KOKTEL | 50 | 45 | 476 | 235.162,55 | 166.441,92 |
| OTVORENA TELEVIZIJA ZAGREB d.d. | 410 | 100 | 2135 | 1.251.769,56 | 746.540,97 |
| Nacionalne manjine u Republici Hrvatskoj |  |  |  |  |  |
| MANJE JE VIŠE | 23 | 25 | 420 | 234.859,84 | 146.860,52 |
| Ostvarivanje prava građana na javno informiranje |  |  |  |  |  |
| NA KRAJU DANA | 307 | 5 | 511 | 351.912,78 | 178.680,30 |
| Poticanje razvoja svijesti o ravnopravnosti spolova i drugih najviših vrednota ustavnoga poretka |  |  |  |  |  |
| ŽENA SAM | 14 | 30 | 399 | 219.066,85 | 139.517,49 |
| Razvoj umjetnosti |  |  |  |  |  |
| FRTALJ KULTURE | 44 | 15 | 420 | 226.610,93 | 146.860,52 |
| Zaštita okoliša |  |  |  |  |  |
| TRENUTAK ZA ČISTI KUTAK | 22 | 25 | 385 | 219.319,16 | 134.622,15 |
| SJEVER SJEVEROZAPAD d.o.o. | 384 | 110 | 2485 | 1.320.000,00 | 868.924,75 |
| Ostvarivanje prava građana na javno informiranje |  |  |  |  |  |
| Vijesti | 260 | 10 | 539 | 360.000,00 | 188.471,00 |
| Poticanje kulturne raznolikosti i njegovanje baštine |  |  |  |  |  |
| KULTURAMA | 52 | 25 | 497 | 240.000,00 | 173.784,95 |
| Poticanje stvaralaštva na narječjima hrvatskoga jezika |  |  |  |  |  |
| KAK JE LEPI NAŠ KAJ | 26 | 25 | 483 | 240.000,00 | 168.889,60 |
| Promociju zdravlja i poticanje zdravstvene kulture |  |  |  |  |  |
| PRIRODA I DRUŠTVO | 23 | 25 | 476 | 240.000,00 | 166.441,92 |
| Razvoj odgoja i obrazovanja |  |  |  |  |  |
| VELIKI I MALI | 23 | 25 | 490 | 240.000,00 | 171.337,28 |
| SLAVONSKO-BRODSKA TELEVIZIJA d.o.o. | 398 | 132 | 2457 | 1.154.580,17 | 859.134,05 |
| Ostvarivanje prava građana na javno informiranje |  |  |  |  |  |
| DNEVNIK | 260 | 22 | 539 | 311.462,88 | 188.471,00 |
| Podizanje svijesti javnosti o sposobnostima i doprinosu osoba s invaliditetom |  |  |  |  |  |
| ŽIVOT JEDNAKIH | 24 | 20 | 490 | 218.699,36 | 171.337,28 |
| Poticanje kulturne raznolikosti i njegovanje baštine |  |  |  |  |  |
| BROD KULTURE | 48 | 30 | 483 | 212.626,25 | 168.889,60 |
| Poticanje posebnih kulturnih projekata i manifestacija |  |  |  |  |  |
| SLAVONSKA GRANA | 20 | 45 | 469 | 208.361,62 | 163.994,25 |
| Poticanje stvaralaštva na narječjima hrvatskoga jezika |  |  |  |  |  |
| LIPA MOJA SLAVONIJA | 46 | 15 | 476 | 203.430,06 | 166.441,92 |
| TELE – 5 d.o.o. | 497 | 118 | 2310 | 1.170.000,00 | 807.732,86 |
| Ostvarivanje prava građana na javno informiranje |  |  |  |  |  |
| Vijesti Libertas Televizije | 260 | 25 | 539 | 360.000,00 | 188.471,00 |
| Poticanje kulturne raznolikosti i njegovanje baštine |  |  |  |  |  |
| Pjatance | 26 | 26 | 448 | 230.000,00 | 156.651,22 |
| Poticanje razvoja svijesti o ravnopravnosti spolova i drugih najviših vrednota ustavnoga poretka |  |  |  |  |  |
| Žene | 25 | 26 | 441 | 200.000,00 | 154.203,55 |
| Promociju zdravlja i poticanje zdravstvene kulture |  |  |  |  |  |
| Južna tribina | 25 | 26 | 448 | 200.000,00 | 156.651,22 |
| Razvoj odgoja i obrazovanja |  |  |  |  |  |
| Mirelica pričalica | 161 | 15 | 434 | 180.000,00 | 151.755,87 |
| TELEVIZIJA DALMACIJA d.o.o. | 457 | 106 | 1855 | 995.000,00 | 648.633,97 |
| Ostvarivanje prava građana na javno informiranje |  |  |  |  |  |
| DIŠPET | 38 | 22 | 364 | 190.000,00 | 127.279,11 |
| Vijesti | 302 | 20 | 413 | 250.000,00 | 144.412,85 |
| Poticanje stvaralaštva na narječjima hrvatskoga jezika |  |  |  |  |  |
| ČAKALICA | 38 | 23 | 364 | 195.000,00 | 127.279,11 |
| Promociju zdravlja i poticanje zdravstvene kulture |  |  |  |  |  |
| ZDRAVI BILI | 39 | 21 | 357 | 180.000,00 | 124.831,45 |
| Razvoj odgoja i obrazovanja |  |  |  |  |  |
| ŠKOLSKI PRIMJER | 40 | 20 | 357 | 180.000,00 | 124.831,45 |
| TELEVIZIJA JADRAN d.o.o. | 375 | 155 | 2142 | 1.196.385,49 | 748.988,66 |
| Ostvarivanje prava građana na javno informiranje |  |  |  |  |  |
| VIJESTI TELEVIZIJE JADRAN | 255 | 25 | 518 | 321.048,24 | 181.127,98 |
| Poticanje kulturne raznolikosti i njegovanje baštine |  |  |  |  |  |
| DALMACIJA MOGA OKA | 25 | 35 | 399 | 224.722,09 | 139.517,49 |
| Poticanje razvoja svijesti o ravnopravnosti spolova i drugih najviših vrednota ustavnoga poretka |  |  |  |  |  |
| OSVRT (MO) | 20 | 35 | 406 | 209.077,85 | 141.965,17 |
| Povijesno vjerodostojno prikazivanje Domovinskoga rata |  |  |  |  |  |
| NA PRVOJ CRTI | 25 | 30 | 413 | 211.709,99 | 144.412,85 |
| Razvoj odgoja i obrazovanja |  |  |  |  |  |
| VELIKI JUDI | 50 | 30 | 406 | 229.827,32 | 141.965,17 |
| TELEVIZIJA SLAVONIJE I BARANJE d.o.o. | 953 | 80 | 2254 | 1.282.138,40 | 788.151,46 |
| Ostvarivanje prava građana na javno informiranje |  |  |  |  |  |
| Vijesti | 365 | 20 | 518 | 357.951,95 | 181.127,98 |
| VIJESTI KRATKE | 552 | 5 | 448 | 229.772,25 | 156.651,22 |
| Poticanje kulturne raznolikosti i njegovanje baštine |  |  |  |  |  |
| ČUVARI BAŠTINE – TRADICIJSKO BLAGO | 12 | 20 | 413 | 223.723,60 | 144.412,85 |
| Poticanje posebnih kulturnih projekata i manifestacija |  |  |  |  |  |
| OSJEČKO LJETO KULTURE | 12 | 15 | 420 | 233.240,25 | 146.860,52 |
| Poticanje razvoja svijesti o ravnopravnosti spolova i drugih najviših vrednota ustavnoga poretka |  |  |  |  |  |
| ZLATNE GODINE | 12 | 20 | 455 | 237.450,35 | 159.098,90 |
| TELEVIZIJA ŠIBENIK d.o.o. | 441 | 129 | 1757 | 990.000,00 | 614.366,52 |
| Ostvarivanje prava građana na javno informiranje |  |  |  |  |  |
| AKTUALNOSTI IZ GRADA | 313 | 19 | 357 | 250.000,00 | 124.831,45 |
| NA RASKRIŽJU | 52 | 30 | 350 | 190.000,00 | 122.383,77 |
| Poticanje kulturne raznolikosti i njegovanje baštine |  |  |  |  |  |
| KUTAK ZA KULTURNI TRENUTAK | 52 | 20 | 350 | 190.000,00 | 122.383,77 |
| Poticanje kvalitetnih programa za djecu i mlade kojima je cilj promicanje njihove dobrobiti |  |  |  |  |  |
| ZDRAVO MALENI | 12 | 20 | 350 | 160.000,00 | 122.383,77 |
| Poticanje razvoja svijesti o ravnopravnosti spolova i drugih najviših vrednota ustavnoga poretka |  |  |  |  |  |
| I MI SMO TU | 12 | 40 | 350 | 200.000,00 | 122.383,77 |
| TV NOVA d.o.o. | 396 | 125 | 2429 | 1.199.000,00 | 849.343,35 |
| Nacionalne manjine u Republici Hrvatskoj |  |  |  |  |  |
| COMUNITA | 44 | 25 | 490 | 210.000,00 | 171.337,28 |
| Ostvarivanje prava građana na javno informiranje |  |  |  |  |  |
| VIJESTI ISTRE I KVARNERA | 250 | 25 | 532 | 359.000,00 | 186.023,32 |
| Poticanje kvalitetnih programa za djecu i mlade kojima je cilj promicanje njihove dobrobiti |  |  |  |  |  |
| MALI SVIJET | 44 | 25 | 462 | 210.000,00 | 161.546,57 |
| Poticanje posebnih kulturnih projekata i manifestacija |  |  |  |  |  |
| EVENTUS | 14 | 25 | 469 | 210.000,00 | 163.994,25 |
| Razvoj umjetnosti |  |  |  |  |  |
| ART KLUB | 44 | 25 | 476 | 210.000,00 | 166.441,92 |
| VTV – VARAŽDINSKA TELEVIZIJA d.o.o. | 441 | 140 | 2513 | 1.198.200,00 | 878.715,45 |
| Ostvarivanje prava građana na javno informiranje |  |  |  |  |  |
| VTV DNEVNIK | 313 | 20 | 560 | 320.540,00 | 195.814,03 |
| Podizanje svijesti javnosti o sposobnostima i doprinosu osoba s invaliditetom |  |  |  |  |  |
| PRAVI SMJER | 30 | 30 | 483 | 220.350,00 | 168.889,60 |
| Poticanje kulturne raznolikosti i njegovanje baštine |  |  |  |  |  |
| KULTURNI MAGAZIN | 38 | 30 | 490 | 200.270,00 | 171.337,28 |
| Poticanje kvalitetnih programa za djecu i mlade kojima je cilj promicanje njihove dobrobiti |  |  |  |  |  |
| KREATIVNI IZAZOV | 30 | 30 | 490 | 234.430,00 | 171.337,28 |
| Poticanje stvaralaštva na narječjima hrvatskoga jezika |  |  |  |  |  |
| KAJKAVCI | 30 | 30 | 490 | 222.610,00 | 171.337,28 |
| VTV d.o.o. (Plava televizija) | 379 | 140 | 1855 | 1.225.000,00 | 648.633,96 |
| Ostvarivanje prava građana na javno informiranje |  |  |  |  |  |
| DNEVNIK | 250 | 15 | 371 | 400.000,00 | 129.726,79 |
| LOKALNO | 90 | 50 | 371 | 275.000,00 | 129.726,79 |
| Podizanje svijesti javnosti o sposobnostima i doprinosu osoba s invaliditetom |  |  |  |  |  |
| I MI SMO TU | 13 | 25 | 371 | 190.000,00 | 129.726,79 |
| Poticanje kulturne raznolikosti i njegovanje baštine |  |  |  |  |  |
| OD DVORA DO DVORA | 13 | 25 | 371 | 175.000,00 | 129.726,79 |
| Povijesno vjerodostojno prikazivanje Domovinskoga rata |  |  |  |  |  |
| NAKON BOJIŠNICE | 13 | 25 | 371 | 185.000,00 | 129.726,79 |
| VTV d.o.o. (Plava vinkovačka) | 498 | 155 | 2485 | 1.395.000,00 | 868.924,75 |
| Ostvarivanje prava građana na javno informiranje |  |  |  |  |  |
| DNEVNIK | 365 | 15 | 525 | 445.000,00 | 183.575,65 |
| TU OKO NAS | 69 | 45 | 497 | 310.000,00 | 173.784,95 |
| Podizanje svijesti javnosti o sposobnostima i doprinosu osoba s invaliditetom |  |  |  |  |  |
| BEZ GRANICA | 13 | 25 | 462 | 205.000,00 | 161.546,57 |
| Poticanje kvalitetnih programa za djecu i mlade kojima je cilj promicanje njihove dobrobiti |  |  |  |  |  |
| TKO ZNA, ZNA | 38 | 25 | 497 | 220.000,00 | 173.784,95 |
| Povijesno vjerodostojno prikazivanje Domovinskoga rata |  |  |  |  |  |
| DOMOVNICA | 13 | 45 | 504 | 215.000,00 | 176.232,62 |
| Z1 TELEVIZIJA d.o.o. | 530 | 120 | 2345 | 1.638.283,90 | 819.971,22 |
| Nacionalne manjine u Republici Hrvatskoj |  |  |  |  |  |
| Nacionalne manjine | 47 | 25 | 441 | 305.105,20 | 154.203,55 |
| Ostvarivanje prava građana na javno informiranje |  |  |  |  |  |
| Vijesti | 365 | 25 | 518 | 459.093,54 | 181.127,98 |
| Podizanje svijesti javnosti o sposobnostima i doprinosu osoba s invaliditetom |  |  |  |  |  |
| O nama za vas | 24 | 20 | 462 | 263.874,77 | 161.546,57 |
| Poticanje razvoja svijesti o ravnopravnosti spolova i drugih najviših vrednota ustavnoga poretka |  |  |  |  |  |
| S druge strane | 47 | 25 | 476 | 313.351,28 | 166.441,92 |
| Povijesno vjerodostojno prikazivanje Domovinskoga rata |  |  |  |  |  |
| Branitelji danas | 47 | 25 | 448 | 296.859,11 | 156.651,20 |
| Ukupno | 9457 | 2669 | 44541 | 27.505.464,89 | 15.560.000,00 |

Nakladnicima radija i neprofitnog radija dodijeljena su sredstva Fonda za poticanje pluralizma i raznovrsnosti elektroničkih medija kako slijedi:

|  |  |  |  |  |  |
| --- | --- | --- | --- | --- | --- |
|  | Broj planiranih emitiranja | Ugovoreno  trajanje emisija | Bodovi | Tražena sredstva | Dodijeljena sredstva |
| KOMBEL d.o.o. | 365 | 10 | 630 | 56.609,15 | 50.726,84 |
| Ostvarivanje prava građana na javno informiranje |  |  |  |  |  |
| Radio Belišće javlja | 365 | 10 | 630 | 56.609,15 | 50.726,84 |
| HRVATSKI KATOLIČKI RADIO | 355 | 100 | 1.722 | 149.000,00 | 130.480,17 |
| Poticanje kulturne raznolikosti i njegovanje baštine |  |  |  |  |  |
| KLASIČNI VRT | 40 | 60 | 553 | 57.500,00 | 45.801,38 |
| Povijesno vjerodostojno prikazivanje Domovinskoga rata |  |  |  |  |  |
| DOMOLJUBNE MINUTE | 300 | 10 | 630 | 59.000,00 | 52.178,79 |
| Promociju zdravlja i poticanje zdravstvene kulture |  |  |  |  |  |
| VOLIM ZELENO – LJEKOVITO I ZAČINSKO BILJE | 15 | 30 | 539 | 32.500,00 | 32.500,00 |
| HRVATSKI RADIO KARLOVAC d.o.o. | 336 | 95 | 1.323 | 159.000,00 | 101.439,50 |
| Ostvarivanje prava građana na javno informiranje |  |  |  |  |  |
| Dnevnik | 259 | 15 | 609 | 108.000,00 | 50.439,50 |
| Poticanje kulturne raznolikosti i njegovanje baštine |  |  |  |  |  |
| Etno eter | 26 | 60 | 357 | 26.000,00 | 26.000,00 |
| Promociju zdravlja i poticanje zdravstvene kulture |  |  |  |  |  |
| Njuškica zdravlja | 51 | 20 | 357 | 25.000,00 | 25.000,00 |
| HRVATSKI RADIO OTOČAC d.o.o. | 85 | 85 | 1.435 | 122.000,00 | 118.851,69 |
| Ostvarivanje prava građana na javno informiranje |  |  |  |  |  |
| GACKOM ZAJEDNO | 49 | 45 | 546 | 48.000,00 | 45.221,62 |
| Promociju zdravlja i poticanje zdravstvene kulture |  |  |  |  |  |
| ZDRAVITON | 24 | 20 | 455 | 38.000,00 | 37.684,68 |
| Razvoj i poticanje programa medijske pismenosti |  |  |  |  |  |
| MEDIJSKO RAZOTKRIVANJE | 12 | 20 | 434 | 36.000,00 | 35.945,39 |
| RADIO BENKOVAC d.o.o. | 156 | 110 | 1.785 | 72.500,00 | 72.500,00 |
| Ostvarivanje prava građana na javno informiranje |  |  |  |  |  |
| AKTUALNI TRENUTAK | 45 | 20 | 357 | 16.000,00 | 16.000,00 |
| Poticanje kulturne raznolikosti i njegovanje baštine |  |  |  |  |  |
| PO BUKOVICI I RAVNIM KOTARIMA | 45 | 20 | 357 | 16.000,00 | 16.000,00 |
| Poticanje kvalitetnih programa za djecu i mlade kojima je cilj promicanje njihove dobrobiti |  |  |  |  |  |
| ODRASTANJE BUDUĆNOSTI | 12 | 25 | 357 | 12.250,00 | 12.250,00 |
| Poticanje posebnih kulturnih projekata i manifestacija |  |  |  |  |  |
| BENKOVAČKO KULTURNO LJETO | 12 | 25 | 357 | 12.250,00 | 12.250,00 |
| Razvoj umjetnosti |  |  |  |  |  |
| KULTURA U SRIDU | 42 | 20 | 357 | 16.000,00 | 16.000,00 |
| OBITELJSKI RADIO IVANIĆ d.o.o. | 87 | 150 | 1.785 | 36.928,50 | 36.928,50 |
| Podizanje svijesti javnosti o sposobnostima i doprinosu osoba s invaliditetom |  |  |  |  |  |
| RAZLIKE NISU VAŽNE | 12 | 30 | 357 | 6.648,50 | 6.648,50 |
| Poticanje kulturne raznolikosti i njegovanje baštine |  |  |  |  |  |
| O BAŠTINI S PRIJATELJIMA BAŠTINE | 12 | 30 | 357 | 6.833,50 | 6.833,50 |
| Poticanje kvalitetnih programa za djecu i mlade kojima je cilj promicanje njihove dobrobiti |  |  |  |  |  |
| DJECA I MLADI NA RADIJU | 26 | 15 | 357 | 6.940,00 | 6.940,00 |
| Poticanje posebnih kulturnih projekata i manifestacija |  |  |  |  |  |
| KULTURNA DOGAĐANJA OTOKA IVANIĆA | 12 | 30 | 357 | 6.967,50 | 6.967,50 |
| Razvoj odgoja i obrazovanja |  |  |  |  |  |
| Agroval na 99,4 | 25 | 45 | 357 | 9.539,00 | 9.539,00 |
| RADIO KAJ d.o.o. | 405 | 55 | 1.204 | 322.877,66 | 99.719,47 |
| Ostvarivanje prava građana na javno informiranje |  |  |  |  |  |
| KAJ JE AKTUALNO | 365 | 10 | 476 | 243.779,31 | 39.423,97 |
| Poticanje kulturne raznolikosti i njegovanje baštine |  |  |  |  |  |
| KAJ VU DUŠI | 20 | 30 | 364 | 40.073,31 | 30.147,75 |
| Poticanje stvaralaštva na narječjima hrvatskoga jezika |  |  |  |  |  |
| U OZRAČJU KAJA | 20 | 15 | 364 | 39.025,04 | 30.147,75 |
| RADIO SENJ d.o.o. | 329 | 55 | 1.155 | 105.000,00 | 89.353,83 |
| Ostvarivanje prava građana na javno informiranje |  |  |  |  |  |
| VIJESTI RADIO SENJA | 301 | 10 | 399 | 45.000,00 | 33.046,56 |
| Poticanje kulturne raznolikosti i njegovanje baštine |  |  |  |  |  |
| BAŠTINA | 16 | 25 | 378 | 35.000,00 | 31.307,27 |
| Zaštita okoliša |  |  |  |  |  |
| SUNČANI SAT | 12 | 20 | 378 | 25.000,00 | 25.000,00 |
| Ukupno | 2118 | 660 | 11.039 | 1.023.915,31 | 700.000,00 |

II. Pružatelji medijskih usluga iz točke I. izreke ove Odluke dužni su s Agencijom za elektroničke medije potpisati Ugovor o dodjeli sredstava Fonda za poticanje pluralizma i raznovrsnosti elektroničkih medija u roku od 60 dana od dana izvršnosti ove Odluke.

S ponuditeljem se ne može sklopiti ugovor o dodjeli sredstava Fonda ako najkasnije na dan potpisa ugovora:

– Ponuditelj ne dostavi sredstvo osiguranja dodijeljenih sredstava i

– Ponuditelj ne dostavi obrazac o bonitetu BON 2 ili potvrdu o solventnosti, obrazac SOL2, kojim se dokazuje sposobnost za plaćanje.

III. Pružatelji medijskih usluga iz točke I. izreke ove Odluke dužni su dodijeljena sredstva upotrijebiti prema ovoj Odluci i prijavi na Javni natječaj broj 03/21 za raspodjelu sredstava Fonda za poticanje pluralizma i raznovrsnosti elektroničkih medija – nakladnika televizije i radija na lokalnoj i regionalnoj razini te nakladnika neprofitne televizije i radija za 2022. godinu.

IV. Agencija za elektroničke medije će ukupno dodijeljena sredstva isplatiti na žiro-račun pružatelja medijskih usluga iz točke I. izreke ove Odluke i to na način:

– 80% ukupno dodijeljenih sredstava isplaćuje u roku od 20 dana od dana potpisivanja Ugovora o dodjeli sredstava,

– 20% ukupno dodijeljenih sredstava u roku od 20 dana od dana prihvaćanja pravdanja dodijeljenih sredstava.

Isplata iz prethodnog stavka uvjetuje se time da su podmirene financijske obveze prema državnom proračunu (koncesijske naknade) i/ili Agenciji za elektroničke medije, da Pružatelj medijske usluge mora imati opravdana sva dodijeljena sredstva iz ranije realiziranih natječaja dodijeljenih sredstava Fonda i ne može biti u postupku povrata ranije dodijeljene potpore.

V. Pružatelji medijskih usluga dužni su do 31. prosinca 2022. godine proizvesti i objaviti programe sukladno Prijavi na natječaj i količinama sukladno Prijavi i Ugovoru o dodjeli sredstava, a snimke proizvedenog i objavljenog programa/sadržaja koje će se poticati sredstvima Fonda čuvati do donošenja odluke o pravdanju sredstava Fonda. Kod pravdanja emisija iz točke VII. izreke ove Odluke, uz datum objave određene emisije, navodi se i tema/teme koje su obrađivane.

VI. Pružatelji medijskih usluga iz točke I. ove Odluke dužni su sve proizvedene i objavljene programe/sadržaje na kraju označiti da su sufinancirani sredstvima Fonda za poticanje pluralizma i raznovrsnosti elektroničkih medija.

VII. Pružatelji medijskih usluga iz točke I. izreke ove Odluke dužni su do 31. siječnja 2023. godine dostaviti programsko izvješće, a do 28. veljače 2023. godine financijsko izvješće o namjenskom trošenju odobrenih sredstava i ostvarivanja programa za koja su dodijeljena.

VIII. Izvješće iz točke VII. izreke ove Odluke Pružatelji medijskih usluga su dužni dostaviti putem web aplikacije koja se nalazi na internetskoj stranici Agencije.

IX. Pružatelji medijskih usluga iz točke I. izreke ove Odluke, osim izvješća iz točke VII. izreke ove Odluke, dužni su Agenciji za elektroničke medije omogućiti nesmetano praćenje trošenja odobrenih sredstava Fonda za poticanje pluralizma i raznovrsnosti elektroničkih medija i ostvarivanje svakog pojedinog programa i u okviru redovitog nadzora nad poštivanjem programskih načela i obveza i u okviru izravnog nadzora.

X. Radi analize učinkovitosti dodijeljenih potpora, u ugovorima o dodjeli sredstava Fonda osigurat će se mehanizmi praćenja dosega i učinkovitosti dodijeljenih potpora, prema izboru Agencije za elektroničke medije. Agencija će provoditi ova istraživanja na prikladan način, vodeći računa o načelu razmjernosti. Troškove analize snosi Agencija, uz obvezu suradnje ponuditelja na provedbi istih.

Pristanak na praćenje dosega i učinkovitosti dodijeljenih potpora primatelji potpore daju sklapanjem ugovora o dodjeli sredstava. Kršenje ove ugovorne odredbe može dovesti do raskida ugovora i povrata dodijeljenih sredstava.

XI. Agencija za elektroničke medije ovlaštena je u svakom trenutku od Pružatelja medijske usluge iz točke I. izreke ove Odluke zatražiti i očitovanje o poštivanju dinamike realizacije i namjene dodijeljenih sredstava i/ili u tu svrhu obaviti izvanredni ili izravni nadzor.

XII. Pružatelji medijskih usluga iz točke I. izreke ove Odluke dužni su prilikom potpisivanja Ugovora o dodijeli sredstava dostaviti valjane bjanko zadužnice radi osiguranja tražbine Agencije za elektroničke medije u iznosu ukupno dodijeljenih sredstava.

XIII. Agencija za elektroničke medije pridržava pravo ukidanja dijela ove Odluke u slučaju da Pružatelji medijskih usluga iz točke I. izreke ove Odluke ne ispune koju od obveza iz ove Odluke ili je ne ispuni u roku.

XIV. Pružatelji medijskih usluga iz točke I. izreke ove Odluke koji ne koriste odobrena sredstva ili ih koriste suprotno odredbama Pravilnika o Fondu za poticanje pluralizma i raznovrsnosti elektroničkih medija, odnosno ne ostvaruju programe ili ih ostvaruju suprotno odredbama tog Pravilnika te suprotno potpisanom ugovoru o dodjeli sredstava, dužni su po odluci Vijeća za elektroničke medije vratiti odobrena sredstva Fonda uvećana za iznos kamatne stope za iznos povrata državnih potpora sukladno odluci Komisije, počevši od dana korištenja državne potpore do povrata, u roku od trideset dana od dana dostave te odluke.

XV. Prijavama pružatelja medijskih usluga Hrvatski radio Čakovec d.o.o., Informativni centar Virovitica d.o.o., Radio Korčula j.t.d., Radio M – udruga mladeži Vela Luka i dr. j.t.d., Radio Pitomača d.o.o., Val media d.o.o., Kombel d.o.o. (za emisije Paor, Zornica, Kultiviranje i Sportski život), Hrvatski radio Karlovac d.o.o. (za emisije Rock club i Radio savjetovalište), Hrvatski radio Otočac d.o.o. (za emisiju Šarenice od besed) te Radio Senj d.o.o. (za emisije Školica i Nazdravlje) nisu dodijeljena sredstva Fonda budući da ponuđeni projekt nije dobio najmanje 50% od ukupnog broja mogućih bodova prijavljenih projekata.

Obrazloženje

Agencija za elektroničke medije je objavila Javni natječaj broj 03/21 za raspodjelu sredstava Fonda za poticanje pluralizma i raznovrsnosti elektroničkih medija – nakladnika televizije i radija na lokalnoj i regionalnoj razini te nakladnika neprofitne televizije i radija za 2022. godinu, klasa UP/I-612-12/21-09/0003, urbroj 567-06-21-01 od 21. listopada 2021. (»Narodne novine« broj 116/21 od 27. 10. 2021.) predmet kojeg je dodjela sredstava za poticanje produkcije, pretprodukcije i distribucije vlastitih audiovizualnih programa i sadržaja i proizvodnju radijskih programa i sadržaja nakladnika televizije i radija na lokalnoj i regionalnoj razini te nakladnika neprofitne televizije i radija koji su od javnog interesa, a osobito su važni za: ostvarivanje prava građana na javno informiranje, poticanje kulturne raznolikosti i njegovanje baštine, razvoj odgoja i obrazovanja, razvoj znanosti, razvoj umjetnosti, poticanje stvaralaštva na narječjima hrvatskoga jezika, poticanje posebnih kulturnih projekata i manifestacija, nacionalne manjine u Republici Hrvatskoj, poticanje razvoja svijesti o ravnopravnosti spolova i drugih najviših vrednota ustavnoga poretka, poticanje svijesti o ravnopravnosti rodnih identiteta i spolnoj orijentaciji, poticanje kvalitetnih programa za djecu i mlade kojima je cilj promicanje njihove dobrobiti, podizanje svijesti javnosti o sposobnostima i doprinosu osoba s invaliditetom, kao i promicanje i poštovanje njihovih prava i dostojanstva uključujući borbu protiv stereotipa, predrasuda i štetnih postupaka prema osobama s invaliditetom, povijesno vjerodostojno prikazivanje Domovinskoga rata, razvoj i poticanje programa medijske pismenosti, zaštitu okoliša, promociju zdravlja i poticanje zdravstvene kulture.

Predmetni javni natječaj je objavljen i na internetskim stranicama Agencije za elektroničke medije, a rok za dostavu prijava je iznosio 30 dana od dana objave javnog natječaja u »Narodnim novinama«. Rok za dostavu prijava na javni natječaj je odlukom Vijeća produljen te je istekao 3. prosinca 2021.

Prijave na javni natječaj podnijelo je 20 nakladnika televizije te 14 nakladnika radija i nakladnika neprofitnog radija.

Prijava s dokumentacijom dostavljala se je putem WEB aplikacije koju je nakon dovršetka prijave trebalo dostaviti u 1 (jednom) papirnatom primjerku – izvornik s potpisom odgovorne osobe. Izvornik, koji je morao biti identičan tiskanom primjerku, dostavljao se u jednom primjerku u elektroničkom obliku na odgovarajućem prijenosnom mediju. Pod elektroničkim oblikom prijave podrazumijevala se digitalizirana verzija svih dokumenata koji se dostavljaju u tiskanom obliku te je ponuditelj trebao nastojati da elektronički oblik bude u PDF formatu.

Dokumentacija se obvezatno sastojala od izvatka iz sudskog registra ili drugog propisanog registra u Republici Hrvatskoj, potvrde nadležne porezne uprave o nepostojanju duga vezano za porezne obveze i obveze za mirovinsko i zdravstveno osiguranje, izjave, ovjerene kod javnog bilježnika, da podnositelju i osobi ovlaštenoj po zakonu za zastupanje nije izrečena pravomoćna osuđujuća presuda za jedno ili više sljedećih kaznenih djela: udruživanje za počinjenje kaznenih djela, primanje mita u gospodarskom poslovanju, davanje mita u gospodarskom poslovanju, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, primanje mita, davanje mita, prijevara, računalna prijevara, prijevara u gospodarskom poslovanju i prikrivanje protuzakonito dobivenog novca, izjavu da nakladnik nije poduzetnik u teškoćama u smislu odredbe čl. 2.2. Komunikacije Komisije Smjernice o državnim potporama za sanaciju i restrukturiranje nefinancijskih poduzetnika u teškoćama (Službeni list Europske unije br. 2014/C 249/01.), dokumenta izdanog od bankarskih ili drugih financijskih institucija kojim se dokazuje sposobnost za plaćanje na dan podnošenja prijave te statut medija, ako ponuditelj u ranijem postupku prijave za dodjelu sredstava Fonda za poticanje pluralizma i raznovrsnosti elektroničkih medija nije dostavio statut medija – ako je ponuditelj u ranijem postupku prijave za dodjelu sredstava Fonda za poticanje pluralizma i raznovrsnosti elektroničkih medija dostavio statut medija, dostavlja izjavu potpisanu od ovlaštene osobe da ima statut medija te od kada je na snazi u nepromijenjenom obliku.

Navedene isprave nisu smjele biti starije od 60 dana od dana objave javnog natječaja u »Narodnim novinama«.

Prema uvjetima raspisanog Javnog natječaja, sredstva Fonda ne mogu se dodijeliti:

– ponuditeljima kojima je Vijeće za elektroničke medije izreklo opomenu u 12 mjeseci prije objave ovog natječaja i/ili koji su u 12 mjeseci prije objave ovog natječaja prekršajno kažnjeni na temelju pravomoćne sudske odluke zbog kršenja odredbi Zakona o elektroničkim medijima,

– ponuditeljima koji nemaju statut medija,

– ponuditeljima koji su u trenutku sklapanja ugovora o dodjeli sredstava poduzetnici u teškoćama, poduzetnicima koji podliježu neizvršenom nalogu za povrat sredstava na temelju prethodne odluke Europske komisije, kojom se potpora ocjenjuje nezakonitom i nespojivom s unutarnjim tržištem, te za potpore, koje same po sebi, s obzirom na uvjete koji su s njima povezani ili s obzirom na način financiranja, podrazumijevaju neizbježnu povredu prava Europske unije,

– ponuditeljima kojima je naložen povrat nezakonite državne potpore ili se nalaze u postupku povrata potpore.

Sredstva Fonda dodjeljuju se u obliku državnih potpora sukladno Uredbi Komisije (EU) br. 651/2014 od 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora (SL L 187/1, 26. 6. 2014., str 1.), Uredbi Komisije (EU) od 14. lipnja 2017. br. 2017/1084 o izmjeni uredbe (EU) br. 651/2014 u vezi s potporama za kulturu i očuvanje baštine i za potpore za sportsku i višenamjensku rekreativnu infrastrukturu te regionalnih i operativnih programa potpore za najudaljenije regije i o izmjeni Uredbe (EU) br. 702/2014 u vezi s izračunavanjem prihvatljivih troškova (SL L 156, 20. 6. 2017.) i Uredbe komisije (EU) 2020/972 оd 2. srpnja 2020. godine o izmjeni Uredbe (EU) br. 1407/2013 u pogledu njezina produljenja i o izmjeni Uredbe (EU) br. 651/2014 u pogledu njezina produljenja i odgovarajućih prilagodbi (SL. L. 215 7. 7. 2020.: dalje u tekstu: Uredba o općem skupnom izuzeću) i ograničava se do 50% opravdanih troškova za produkciju, pretpodukciju i distribuciju audiovizualnih djela. Iznimno intenzitet potpore za audiovizualna djela može se povećati do 80% prihvatljivih troškova za složene programe, to jest zahtjevna audiovizualna djela, koja nisu ekonomski opravdana i koja nisu privlačna za široku publiku, ako je program: namijenjen posebno ranjivim skupinama (osobama s invaliditetom, jednoroditeljskim obiteljima, nezaposlenim mladima, osobama treće životne dobi, ratnim veteranima, ženama žrtvama obiteljskog nasilja, Romima, ovisnicima o drogama, beskućnicima, prognanicima, izbjeglicama i povratnicima); namijenjen osobama s intelektualnim poteškoćama, osobama oštećenog sluha, osobama oštećenog vida tako da je program posebno prilagođen tim ciljanim skupinama; namijenjen očuvanju raznolikosti hrvatskog jezika i pisma; namijenjen očuvanju jezika pripadnika nacionalne manjine i u potpunosti proizveden na jeziku pripadnika nacionalne manjine; namijenjen očuvanju tradicijske posebnosti; namijenjen projektima suvremenog kulturnog izričaja; namijenjen razvoju civilnog društva.

Državne potpore, koje se dodjeljuju temeljem ovog Javnog natječaja za radijske programe i sadržaje, ne smiju premašiti iznos od 1 milijun eura po godini i korisniku. Intenzitet potpore ne smije prelaziti 50% opravdanih troškova za radijske programe i sadržaje uz iznimke navedene u gornjem odlomku.

Potporama temeljem provedenog Javnog natječaja podupire se kulturni proizvod. Radi izbjegavanja očitih pogrešaka pri određivanju kulturnog proizvoda, uspostavljeni se učinkoviti postupci i osobe, kojima je povjeren odabir i provjera u skladu s utvrđenim popisom kulturnih kriterija. Članovi Vijeća ocjenjuju kvalifikacijski test, a da bi projekt zadovoljio kvalifikacijski test, mora ostvariti minimalno 16 bodova od ukupno 30 mogućih bodova. Spomenuti kulturni kriteriji su: program je od interesa za opći odnosno lokalni ili regionalni kulturni razvitak; program se bavi suvremenim kulturnim temama i/ili sadržajima (primjerice političkog, društvenog i sličnog kulturnog sadržaja); program se objavljuje na hrvatskom ili jednom od jezika nacionalnih manjina u Republici Hrvatskoj.

Važenje Programa dodjele sredstava Fonda za poticanje pluralizma i raznovrsnosti elektroničkih medija, nakon notifikacije Ministarstvu financija, produljeno je do 31. prosinca 2023.

Vijeće je analiziralo i ocjenjivalo predložene programe pojedinog podnositelja sukladno kriterijima za dodjelu potpore koji su propisani Zakonom o elektroničkim medijima, Pravilnikom o Fondu za poticanje pluralizma i raznovrsnosti elektroničkih medija te Javnim natječajem broj 03/21 te obuhvaćaju:

1. Značenje programa, za realizaciju tema iz članka 6. Pravilnika

Kriteriji se odnose na:

• Značenje prijavljenog programskog usmjerenja emisije za ostvarivanje prava na javno informiranje i na obaviještenost svih državljana Republike Hrvatske, pripadnika hrvatskih nacionalnih manjina i zajednica u inozemstvu, te ostvarivanje prava nacionalnih manjina u Republici Hrvatskoj; ostvarivanje ljudskih prava i političkih prava građana te unaprjeđivanje pravne i socijalne države te civilnog društva; djecu i mlade ili su namijenjeni djeci i mladima; osobe s posebnim potrebama; očuvanje hrvatskoga nacionalnog i kulturnog identiteta; poticanje kulturnog i umjetničkog stvaralaštva, kulturu javnog dijaloga; razvoj obrazovanja, znanosti, umjetnosti i športa, zaštitu prirode, okoliša i ljudskog zdravlja, poticanje medijske pismenosti,

• Razrađenost i obrazloženost relevantnosti teme i potreba ciljanih publika zbog kojih je ta tema u skladu s javnim interesom,

• Izvornost ponuđenog sadržaja (do koje se mjere u okviru programa obrađuju teme koje nisu prisutne u ostalim medijima),

• Predloženi sadržaj mora biti usmjeren javnosti i na širenje kritičkog mišljenja i prostora javnog dijaloga,

• Ostvarena suradnja s drugim medijima, civilnim društvom i zainteresiranom javnošću koja je važna za prikupljanje relevantnih informacija i pripreme kvalitetnog medijskog sadržaja. Uspostavljeno partnerstvo s predstavnicima svih zainteresiranih dionika pripomaže stalnom i uspješnom poticanju proizvodnje medijskog sadržaja.

2. Kvaliteta i sadržajna inovativnost ponuđenog programa:

• Sadržajna kvaliteta

■ Aktualnost,

■ Profesionalnost (poštivanje novinarskih standarda i etike, pripremljenost za temu koja se obrađuje),

■ Participativnost.

• Kvaliteta realizacije

■ Uključuje različite elemente u odnosu na medij (korištenje jinglova/špica, programske najave),

■ Dinamika i plan provedbe (plan emitiranja koji sadrži naslov emisije, trajanje emisije/kartice teksta, ritam objavljivanja (dnevni, tjedni, mjesečni),

■ Realnost troškova prijavljenog programskog usmjerenja sadržaja/emisije.

• Inovativnost

■ odabir više tema i inovativniji pristup u okviru predloženog programskog usmjerenja sadržaja/emisije kada je moguće jednom temom obuhvatiti više tema iz članka 6. stavak 1. Pravilnika,

■ upotreba različitih novinarskih oblika.

3. Interes za opći, odnosno lokalni ili regionalni kulturni razvitak

Kriterij se odnosi na prilagođenost sadržaja publikama i medija kojim se prenosi.

4. Dostupnost programa i sadržaja osobama s invaliditetom

Kriterij se ostvaruje korištenjem primjerice:

• podnaslova,

• znakovnog jezika,

• zvučnim opisom,

• tekstualnim prevođenjem.

Prijavama pružatelja medijskih usluga Hrvatski radio Čakovec d.o.o., Informativni centar Virovitica d.o.o., Radio Korčula j.t.d., Radio M – udruga mladeži Vela Luka i dr. j.t.d., Radio Pitomača d.o.o., Val media d.o.o., Kombel d.o.o. (za emisije Paor, Zornica, Kultiviranje i Sportski život), Hrvatski radio Karlovac d.o.o. (za emisije Rock club i Radio savjetovalište), Hrvatski radio Otočac d.o.o. (za emisiju Šarenice od besed) te Radio Senj d.o.o. (za emisije Školica i Nazdravlje) nisu dodijeljena sredstva Fonda budući da ponuđeni projekt nije dobio najmanje 50% od ukupnog broja mogućih bodova prijavljenih projekata.

Pružatelji medijskih usluga iz točke I. izreke ove Odluke dostavili su pravodobne i potpune prijave koje su ispunjavale sve propisane uvjete te su im, nakon analize i ocjene prema članku 14. Pravilnika, dodijeljena sredstva Fonda razmjerno ukupnoj ocjeni i intenzitetu potpore iz članka 4. tog Pravilnika.

Slijedom iznesenog, na temelju odredbe članka 64. Zakona o elektroničkim medijima, članka 130. stavka 1. točke 2. i članka 150. Zakona o općem upravnom postupku (»Narodne novine« broj 47/09), članka 11. stavka 4., članka 12., članka 13., članka 14., članka 17. i članka 18. Pravilnika odlučeno je kao u točki I. – XV. izreke ove Odluke.

UPUTA O PRAVNOM LIJEKU

Protiv ove Odluke nije dopuštena žalba, ali se može pokrenuti upravni spor pred mjesno nadležnim upravnim sudom u roku od 30 dana od dana dostave odluke. Tužba se predaje sudu neposredno u pisanom obliku, usmeno na zapisnik ili se šalje poštom, odnosno dostavlja elektronički.

Klasa: UP/I-612-12/21-09/0003
 Urbroj: 567-06-22-03

Zagreb, 10. veljače 2022.

Vijeće za elektroničke medije
 Predsjednik Vijeća
 Josip Popovac, v. r.